

Междинен доклад за дейността на Българска фондова борса АД   
през първото шестмесечие на 2020 г.

|  |  |  |
| --- | --- | --- |
| **БЪЛГАРСКА ФОНДОВА БОРСА АД** |  |  |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 30 юни 2020 година** |  |  |
|  | **30 юни 2020 г.** | **31 декември 2019 г.** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 379 | 1 337 |
| Нематериални активи | 576 | 627 |
| Инвестиции в дъщерни дружества | 5 364 | 5 364 |
| Инвестиции в съвместни дружества | 53 | 53 |
| Финансови активи по справедлива стойност през друг всеобхватен доход | 2 311 | 2 317 |
| Активи по отсрочени данъци | 101 | 97 |
|  | **9 784** | **9 795** |
|  |  |  |
| **Текущи активи** |  |  |
| Търговски вземания | 117 | 173 |
| Други вземания и предплатени разходи | 2 341 | 98 |
| Парични средства и парични еквиваленти | 941 | 1 468 |
|  | **3 399** | **1 739** |
|  |  |  |
| **ОБЩО АКТИВИ** | **13 183** | **11 534** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 766 | 3 813 |
| Натрупани печалби/(загуби) | 2 143 | 364 |
|  | **12 492** | **10 760** |
| **ПАСИВИ** |  |  |
| **Нетекущи задължения** |  |  |
| Задължения към доставчици и други кредитори | - | - |
| Дългосрочни задължения към персонала при пенсиониране | 110 | 110 |
| Задължения по лизинг | 11 | 11 |
|  | **121** | **121** |
|  |  |  |
| **Текущи задължения** |  |  |
| Задължения към доставчици и други кредитори | 441 | 522 |
| Задължения към персонала и социалното осигуряване | 103 | 105 |
| Задължения за данъци | 23 | 22 |
| Текуща част от задължения по лизинг | 3 | 4 |
|  | **570** | **653** |
|  |  |  |
| **ОБЩО СОБСТВЕН КАПИТАЛ И ПАСИВИ** | **13 183** | **11 534** |

|  |  |  |  |
| --- | --- | --- | --- |
| **БЪЛГАРСКА ФОНДОВА БОРСА АД** |  |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |  |
| **за периода, завършващ на 30 юни 2020 година** |  |  |  |
|  |  |  |  |
|  | **30.06.2020 г.** | **30.06.2019 г.** |  |
|  | **BGN'000** | **BGN'000** |  |
| Приходи от договори с клиенти | 878 | 826 |  |
| Други доходи от дейността | 22 | 83 |  |
| Разходи за материали и консумативи | (9) | (13) |  |
| Разходи за външни услуги | (531) | (463) |  |
| Разходи за амортизации | (104) | (38) |  |
| Разходи за персонала | (695) | (597) |  |
| Други разходи за дейността | (23) | (41) |  |
| **Печалба/(Загуба) от оперативна дейност** | **(462)** | **(243)** |  |
|  |  |  |  |
| Финансови приходи | 2 242 | 1 757 |  |
| Финансови разходи | (1) | (6) |  |
| **Финансови приходи/(разходи), нетно** | **2 241** | **1 751** |  |
|  |  |  |  |
| **Печалба преди данък върху печалбата** | **1 779** | **1 508** |  |
|  |  |  |  |
| Разход за/икономия от данък върху печалбата | - | (3) |  |
|  |  |  |  |
| **НЕТНА ПЕЧАЛБА ЗА ГОДИНАТА** | **1 779** | **1 505** |  |
|  |  |  |  |
| **Други компоненти на всеобхватния доход:** |  |  |  |
| ***Компоненти, които няма да бъдат рекласифицирани в печалбата или загубата:*** |  |  |  |
| Последващи оценки на пенсионни планове с дефинирани доходи | - | - |  |
| Нетна промяна в справедливата стойност на финансови активи оценявани по справедлива стойност | - | - |  |
|  | **-** | **-** |  |
| ***Компоненти, които могат да бъдат рекласифицирани в печалбата или загубата:*** |  |  |  |
| Нетна промяна в справедливата стойност на финансови активи оценявани по справедлива стойност | (52) | (1) |  |
| Данък върху доходите, свързан с компонентите на другия всеобхватен доход, които могат да бъдат рекласифицирани | 5 | - |  |
|  | **(47)** | **(1)** |  |
|  |  |  |  |
| **Друг всеобхватен доход за годината, нетно от данъци** | **(47)** | **(1)** |  |
|  |  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **1 732** | **1 504** |  |
|  |  |  |  |
| Доход на акция (BGN) | 0.27 | 0.23 |  |

|  |  |  |
| --- | --- | --- |
| **БЪЛГАРСКА ФОНДОВА БОРСА АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за периода, завършващ на 30 юни 2020 година** |  |  |
|  |  |  |
|  | **30 юни 2020 г.** | **30 юни 2019 г.** |
|  | **BGN'000** | **BGN'000** |
| **Парични потоци от оперативна дейност** |  |  |
| Постъпления от клиенти | 1 399 | 1 434 |
| Плащания на доставчици | (949) | (797) |
| Плащания на персонала и за социалното осигуряване | (695) | (597) |
| Възстановен/(платен) данък върху печалбата, нетно | - | - |
| Платени данъци (без данъци върху печалбата) | (194) | (156) |
| Други постъпления /(плащания), нетно | 9 | 7 |
| **Нетни парични потоци използвани в оперативна дейност** | **(430)** | **(109)** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (95) | (28) |
| Постъпления от продажби на имоти, машини и оборудване | - | - |
| Покупки на нематериални активи | - | - |
| Плащания за увеличение на капитал в дъщерни дружества | (42) | (416) |
| Постъпления от продажба / лихва от инвестиции във финансови активи оценявани по амортизирана стойност | - | - |
| Постъпления от лихви и дивиденти от инвестиции във финансови активи по справедлива стойност през друг всеобхватен доход | 42 | 42 |
| Постъпления от дивиденти от дъщерни предприятия | - | - |
| **Нетни парични потоци от инвестиционната дейност** | **(95)** | **(402)** |
|  |  |  |
| **Парични потоци от финансова дейност** |  |  |
| Плащания на дивиденти | (1) | - |
| Плащания по лизинг | (1) |  |
| **Нетни парични потоци използвани във финансовата дейност** | **(2)** | **-** |
|  |  |  |
| **Нетно увеличение на паричните средства и паричните еквиваленти** | **(527)** | **(511)** |
|  |  |  |
| Парични средства и парични еквиваленти на 1 януари | 1 468 | 2 025 |
|  |  |  |
| **Парични средства и парични еквиваленти на 30 юни** | **941** | **1 514** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА АД** | | | | | |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за периода, завършващ на 30 юни 2020 година** | | | | | |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2019 година** | **6 583** | **3 145** | **422** | **379** | **10 529** |
|  |  |  |  |  |  |
| ***Промени в собствения капитал за 2019 година*** |  |  |  |  |  |
|  |  |  |  |  |  |
| Разпределение на печалбата за: | - | 208 | - | (415) | (207) |
| *\* дивиденти* | *-* | *-* | *-* | *(207)* | (207) |
| *\* покриване на загуба* | *-* | *208* | *-* | *(208)* | - |
| **Общ всеобхватен доход за годината, в т.ч.:** | **-** | **-** | **38** | **400** | **438** |
| *\* нетна печалба за годината* | - | - | *-* | *404* | *404* |
| *\* други компоненти на всеобхватния доход, нетно от данъци* | - | - | *38* | *(4)* | *34* |
|  |  |  |  |  |  |
| **Салдо на 31 декември 2019 година** | **6 583** | **3 353** | **460** | **364** | **10 760** |
|  |  |  |  |  |  |
| ***Промени в собствения капитал за 2020 година*** |  |  |  |  |  |
|  |  |  |  |  |  |
| Разпределение на печалбата за: | - | - | - | - | - |
| *\* дивиденти* | *-* | *-* | *-* | *-* | - |
| *\* покриване на загуба* | *-* | *-* | *-* | *-* | *-* |
| **Общ всеобхватен доход за годината, в т.ч.:** | **-** | **-** | **(47)** | **1 779** | **1 732** |
| *\* нетна печалба за годината* | - | - | *-* | *1 779* | *1 779* |
| *\* други компоненти на всеобхватния доход, нетно от данъци* | *-* | *-* | *(47)* |  | *(47)* |
|  |  |  |  |  |  |
| **Салдо на 30 юни 2020 година** | **6 583** | **3 353** | **413** | **2 143** | **12 492** |

Съдържание

[1. Въведение 8](#_Toc44670504)

[2. Данни за търговията на Българска фондова борса 9](#_Toc44670505)

[2.1. Оборот, брой сделки 9](#_Toc44670506)

[2.1.1. Оборот 9](#_Toc44670507)

[2.1.2. Брой сделки 9](#_Toc44670508)

[2.2. Отраслова структура на търговията 12](#_Toc44670509)

[3. Регистрирани емисии финансови инструменти на Българска фондова борса 13](#_Toc44670510)

[4. Нови емитенти, отписани емисии и увеличения на капитал 14](#_Toc44670511)

[5. Пазарна капитализация на Борсата 14](#_Toc44670512)

[6. Индекси на Българска фондова борса 15](#_Toc44670513)

[7. Приватизация през Борсата 16](#_Toc44670514)

[8. Основни дейности и събития през отчетното шестмесечие на 2020 г. 16](#_Toc44670515)

[8.1. БФБ отличи посредниците с най-добри резултати през 2019 година 16](#_Toc44670516)

[8.2. Стартира търговията с дялове от първия „къс” индексен фонд на БФБ 17](#_Toc44670517)

[8.3. Приемане на нови съветници на пазар BEAM 17](#_Toc44670518)

[8.4. БФБ организира представяне на резултатите на дружеството за четвъртото тримесечие на 2019 г. 18](#_Toc44670519)

[8.5. Промяна в индексите, изчислявани от БФБ 18](#_Toc44670522)

[8.6. Информация относно представяне на финансови отчети на БФБ в рамките на удължените срокове 19](#_Toc44670523)

[8.7. БФБ и Българската стартъп асоциация с инициатива за подкрепа на стартъпи 20](#_Toc44670524)

[8.8. Създаване на две нови дружества съвместно с Централен депозитар 20](#_Toc44670527)

[8.9. Дебют на Илевън Кепитал на БФБ 20](#_Toc44670530)

[8.10. Четири от компаниите-сини чипове на БФБ са избрани за участие в Програма за покритие с анализи на Европейската банка за възстановяване и развитие (ЕБВР) 21](#_Toc44670532)

[8.11. Българска фондова борса прекрати членството си в Националната комисия по корпоративно управление (НККУ) 21](#_Toc44670536)

[8.12. БФБ организира представяне на резултатите на дружеството за първото тримесечие на 2020 г. 21](#_Toc44670538)

[8.13. Листване на Телелинк Бизнес Сървисис Груп АД (ТБС Груп) на БФБ 22](#_Toc44670541)

[8.14. Българска фондова борса с лиценз за администратор на бенчмаркове 22](#_Toc44670544)

[8.15. Проведе се шестото издание на инициативата „Ден за акции” 23](#_Toc44670548)

[8.16. Публикуван бе инвестиционния анализ на Градус АД 23](#_Toc44670551)

[8.17. Търговия със собствени акции на Борсата 24](#_Toc44670552)

[8.18. Индекс CGIX 25](#_Toc44670553)

[8.19. Корпоративно управление 26](#_Toc44670554)

[9. Информационни технологии 26](#_Toc44670555)

[10. Международна дейност 27](#_Toc44670558)

[11. Основни рискове и несигурности, пред които е изправена „Българска фондова борса“ АД 27](#_Toc44670559)

[12. Акционерна структура на Българска фондова борса 30](#_Toc44670560)

[13. Членове на Българска фондова борса 31](#_Toc44670561)

[14. Финансово състояние на Българска фондова борса 32](#_Toc44670562)

[14.1. Активи/пасиви 32](#_Toc44670563)

[14.2. Приходи/разходи 32](#_Toc44670564)

[14.3. Финансов резултат 33](#_Toc44670565)

[14.4. Сделки със свързани лица 33](#_Toc44670566)

[14.5. Основен доход на акция 33](#_Toc44670567)

1. Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на „Българска фондова борса“ АД (БФБ, Борсата), за акционерния състав и членовете й, както и шестмесечен финансов отчет за първото шестмесечие на 2020 г.

Докладът дава информация за важните събития, настъпили през първото шестмесечие на 2020 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. Данни за търговията на Българска фондова борса
   1. Оборот, брой сделки

|  |
| --- |
| Графика 1: Оборот за отчетното шестмесечие и сравнение с аналогичния период на 2019 година |
|  |

* + 1. Оборот

Оборотът на регулирания пазар на финансови инструменти през първото шестмесечие на 2020 година беше 181 709 305 лева. За сравнение, през първата половина на 2019 той бе 150 640 418 лева, което представлява ръст от над 20%. Както става ясно от графиката, той се дължи на увеличение на оборота с всички групи финансови инструменти, като особено очевиден е ръстът от 99,7 % в оборота с Акции на АДСИЦ. Оборотът с акции (без АДСИЦ) нарасна с 2,09%, с облигации бе с 221% по-висок, а оборотът с Борсово търгувани продукти нарасна със 186%. Ръст от съответно 49% и 92% имаше и при оборота с компенсаторни инструменти и Други финансови инструменти. В абсолютна стойност най-значителен бе ръстът в оборота с акции на АДСИЦ, който нарасна с над 18 милиона лева. Най-нисък бе оборотът през февруари: 21,0 млн. лв., а най-висок - през април: 39,9 млн. лв.

|  |
| --- |
| Графика 2: Брой сделки за отчетното шестмесечие и сравнение с аналогичния период на 2019 година |
|  |

* + 1. Брой сделки

Броят сделки на регулирания пазар на финансови инструменти през първото шестмесечие на 2020 година достигна 37 350. За сравнение, през аналогичния период на 2019 той беше 23 769, което представлява ръст от 57% или над 13 хиляди сделки. Това се дължи на по-висок брой сделки с почти всички основни групи финансови инструменти. В абсолютна стойност най-голям бе ръстът в броя сделки с акции (11 472 сделки), следван от броя сделки с акции на АДСИЦ, нараснал с 1 946 сделки и ръст от 265 сделки с борсово търгувани продукти. Най-нисък бе броят сделки през май: 3 161, а най-висок той беше през март: 12 238 сделки.

Таблица 1. Структура на търговията по пазари за отчетното шестмесечие (оборот в лв.)

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **139 024 545** |
| a | Сегмент акции Premium | 28 219 374 |
| b | Сегмент акции Standard | 63 935 227 |
| c | Сегмент за борсово търгувани продукти | 1 748 131 |
| d | Сегмент за дружества със специална инвестиционна цел | 29 523 775 |
| e | Сегмент за държавни ценни книжа | 1 001 732 |
| f | Сегмент за компенсаторни инструменти | 2 944 288 |
| g | Сегмент за облигации | 11 491 762 |
| h | Сегмент за права | 160 256 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **42 684 760** |
| a | Сегмент акции | 35 429 629 |
| b | Сегмент за дружества със специална инвестиционна цел | 7 255 131 |

Таблица 2. Структура на търговията по пазари за отчетното шестмесечие (брой сделки)

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **35 676** |
| a | Сегмент акции Premium | 14 676 |
| b | Сегмент акции Standard | 15 302 |
| c | Сегмент за борсово търгувани продукти | 494 |
| d | Сегмент за дружества със специална инвестиционна цел | 4 511 |
| e | Сегмент за държавни ценни книжа | 1 |
| f | Сегмент за компенсаторни инструменти | 353 |
| g | Сегмент за облигации | 174 |
| h | Сегмент за права | 165 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **1 674** |
| a | Сегмент акции | 1 410 |
| b | Сегмент за дружества със специална инвестиционна цел | 264 |

Таблица 3. Структура на търговията по пазари за отчетното шестмесечие (брой лотове)

|  |  |  |
| --- | --- | --- |
| № | Пазарен сегмент | Брой лотове |
| **1** | ***Основен пазар BSE*** | **210 515 501** |
| a | Сегмент акции Premium | 18 620 827 |
| b | Сегмент акции Standard | 23 495 185 |
| c | Сегмент за борсово търгувани продукти | 9 127 879 |
| d | Сегмент за дружества със специална инвестиционна цел | 9 611 423 |
| e | Сегмент за държавни ценни книжа | 378 |
| f | Сегмент за компенсаторни инструменти | 11 124 679 |
| g | Сегмент за облигации | 8 813 |
| h | Сегмент за права | 138 526 317 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **8 045 378** |
| a | Сегмент акции | 7 108 731 |
| b | Сегмент за дружества със специална инвестиционна цел | 936 647 |

Таблица 4. Търговия по видове ценни книжа на регулиран пазар

|  |  |  |  |
| --- | --- | --- | --- |
| **Пазар / Пазарен сегмент** | **H1 '19** | **H1 '20** | **промяна %** |
| **Оборот (BGN)** | **150 640 418** | **181 709 305** | **20.62%** |
| Акции (без АДСИЦ) | 124 972 550 | 127 584 230 | 2.09% |
| Акции на АДСИЦ | 18 418 759 | 36 778 907 | 99.68% |
| Облигации | 3 582 387 | 11 491 762 | 220.79% |
| Борсово търгувани продукти | 610 411 | 1 748 131 | 186.39% |
| Сегмент за държавни ценни книжа | 1 000 493 | 1 001 732 | 0.12% |
| Компенсаторни инструменти | 1 972 323 | 2 944 288 | 49.28% |
| Други | 83 495 | 160 256 | 91.93% |
| **Обем ФИ** | **77 577 689** | **218 560 879** | **181.73%** |
| Акции (без АДСИЦ) | 35 484 071 | 49 224 743 | 38.72% |
| Акции на АДСИЦ | 8 141 421 | 10 548 070 | 29.56% |
| Облигации | 3 000 | 8 813 | 193.77% |
| Борсово търгувани продукти | 9 782 510 | 9 127 879 | -6.69% |
| Сегмент за държавни ценни книжа | 925 | 378 | -59.14% |
| Компенсаторни инструменти | 3 652 377 | 11 124 679 | 204.59% |
| Други | 20 513 385 | 138 526 317 | 575.30% |
| **Брой сделки** | **23 769** | **37 350** | **57.14%** |
| Акции (без АДСИЦ) | 19 916 | 31 388 | 57.60% |
| Акции на АДСИЦ | 2 829 | 4 775 | 68.79% |
| Облигации | 83 | 174 | 109.64% |
| Борсово търгувани продукти | 229 | 494 | 115.72% |
| Сегмент за държавни ценни книжа | 1 | 1 | 0.00% |
| Компенсаторни инструменти | 642 | 353 | -45.02% |
| Други | 69 | 165 | 139.13% |

|  |
| --- |
| Графика 3: Десетте дружества с най-висок оборот през отчетното шестмесечие |
|  | |

* 1. Отраслова структура на търговията

През първото шестмесечие на 2020 година за пореден път секторът „Финансови и застрахователни дейности“ бе на първо място в класацията по оборот със 103,15 млн. лв. (H1’19: 70,33 млн. лв.) Финансовите дейности традиционно формират най-голямата част от оборота на Борсата. Както се вижда от следващата таблица, оборотът на сектора формира 63% (H1’19: 49%) от общия оборот за полугодието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори. На второ място в класацията беше сектор „Преработваща промишленост“ с оборот 27,9 млн. лв. (H1’19: 16,01 млн. лв) и 17% от общия оборот. Сектор „Операции с недвижими имоти“, който през първото шестмесечие на 2019 г. заемаше второ място в класацията бе изместен до трето място през текущото шестмесечие. Секторът е с оборот от 12,4 млн. лв. (H1’19: 41,6 млн. лв.) и формира 7,6% от общия оборот. Въпреки промяната в подреждането, тази структура на водещите три сектора се запазва устойчива и рядко друг сектор влиза в нея, което обикновено се дължи на ефект от еднократни големи сделки.

Таблица 5. Структура на търговията в 10-те водещи сектора през първото шестмесечие

|  |  |  |  |
| --- | --- | --- | --- |
| Сектор | Брой сделки | Изтъргувани лотове | Оборот (лв.) |
| Финансови и застрахователни дейности | 22 540 | 38 348 955 | 103 152 507 |
| Преработваща промишленост | 7 580 | 8 519 827 | 27 929 569 |
| Операции с недвижими имоти | 403 | 3 453 216 | 12 432 700 |
| Професионални дейности и научни изследвания | 1 590 | 5 436 894 | 10 114 606 |
| Търговия; ремонт на автомобили и мотоциклети | 1 328 | 3 270 532 | 4 103 405 |
| Транспорт, складиране и пощи | 611 | 92 649 | 1 713 667 |
| Производство и разпределение на електрическа и топлинна енергия и на газообразни горива | 349 | 23 758 | 1 572 760 |
| Хотелиерство и ресторантьорство | 513 | 108 574 | 1 515 597 |
| Строителство | 1 148 | 465 207 | 1 416 676 |
| Създаване и разпространение на информация и творчески продукти; далекосъобщения | 61 | 20 600 | 240 230 |

|  |
| --- |
| Графика 4: Разпределение на оборота през отчетното шестмесечие по сектори |
|  |

1. Регистрирани емисии финансови инструменти на Българска фондова борса

Както се вижда от следващата таблица, броят на емисиите финансови инструменти, допуснати до търговия на пазарите на БФБ към 31 декември 2019 г. беше 370 и намалява с три броя емисии към края на първото полугодие. Промените по отделните групи финансови инструменти са подробно описани в точка от настоящия доклад.

Таблица 6: Регистрирани емисии по сегменти

|  |  |  |  |
| --- | --- | --- | --- |
| Пазарен сегмент \ Регистрирани емисии | 31.12.2019 | 30.06.2020 | промяна |
| Сегмент акции Premium, пазар BSE | 7 | 7 | 0 |
| Сегмент акции Standard, пазар BSE | 59 | 61 | 2 |
| Сегмент за борсово търгувани продукти, пазар BSE | 13 | 14 | 1 |
| Сегмент за АДСИЦ, пазар BSE | 15 | 16 | 1 |
| Сегмент за ДЦК, пазар BSE | 17 | 16 | -1 |
| Сегмент за компенсаторни инструменти, пазар BSE | 3 | 3 | 0 |
| Сегмент за облигации, пазар BSE | 69 | 70 | 1 |
| Сегмент за първично публично предлагане | 0 | 0 | 0 |
| Сегмент за права, пазар BSE | 1 | 0 | -1 |
| Сегмент акции, пазар BаSE | 143 | 137 | -6 |
| Сегмент за АДСИЦ, пазар BаSE | 43 | 43 | 0 |
| **Общо** | **370** | **367** | **-3** |

|  |
| --- |
| Графика 5: Регистрирани емисии по сегменти за отчетното шестмесечие и сравнение |
|  |

1. Нови емитенти, отписани емисии и увеличения на капитал

През първото шестмесечие на 2020 година имаше шестнадесет нови емисии финансови инструменти, допуснати до търговия: седем емисии на права, две емисии акции, една емисия държавни ценни книжа, четири облигационни емисии, една емисия акции на АДСИЦ и една емисия борсово търгувани продукти. За сравнение, през първата половина на предходната година новите емисии бяха петнадесет: една емисия акции, две емисии държавни ценни книжа, три емисии облигации и девет емисии на права.

Прекратена бе регистрацията на деветнадесет емисии, от които шест емисии акции, две емисии държавни ценни книжа, три облигационни емисии и осем емисии права.

За сравнение през аналогичния период на 2019 година бе прекратена регистрацията на четиринадесет емисии, от които две емисии акции, четири емисии държавни ценни книжа, една облигационна емисия и седем емисии права.

През отчетното полугодие, шест дружества увеличиха капитала си, а през първата половина на предходната година десет дружества направиха това.

Таблица 7а. Нови емитенти през отчетното шестмесечие:

|  |  |  |
| --- | --- | --- |
| Нови емисии по сегмент | Пазар | Eмисии |
| Сегмент за права | BSE | 7 |
| Сегмент акции Standard | BSE | 2 |
| Сегмент за ДЦК | BSE | 1 |
| Сегмент за облигации | BSE | 4 |
| Сегмент АДСИЦ | BSE | 1 |
| Сегмент борсово търгувани продукти | BSE | 1 |
|  |  | **16** |

Таблица 7б. Прекратени емисии през отчетното шестмесечие:

|  |  |  |
| --- | --- | --- |
| Прекратени емисии по сегмент | Пазар | Eмисии |
| Сегмент за права | BSE | 8 |
| Сегмент за ДЦК | BSE | 2 |
| Сегмент за облигации | BSE | 3 |
| Сегмент акции | BаSE | 6 |
|  |  | **19** |

Таблица 7в. Увеличения на капитала и преобразуване:

|  |  |  |  |
| --- | --- | --- | --- |
| Увеличения на капитала и преобразуване | пазар | емисии | набран капитал |
| Сегмент акции | BASE | 2 | 3 740 511 |
| Сегмент за дружества със специална инвестиционна цел | BASE | 4 | 66 547 448 |
|  |  | **6** | **70 287 959** |

1. Пазарна капитализация на Борсата

Пазарната капитализация на „Българска фондова борса“ АД достигна 27 710 320 365 лева в края на първото шестмесечие на 2020 г., което представлява уlеличение от 0,41% в сравнение със стойността от 27 596 023 004 лв. в края на първата половина на 2019 година (виж. Таблица 8). Пазарната капитализация на сегментите Standard и Premium на Основния пазар се понижи съответно с 3,92% и с 28,24%, докато капитализацията на сегмент АДСИЦ на Основния пазар нарасна със 17,91%. Ръст от 4,28% имаше и при капитализацията на сегмент Акции на Алтернативния пазар, а тази на сегмент АДСИЦ на Алтернативния пазар намаля с 3,23%.

Най-голям ръст в относителен размер имаше в капитализацията на сегмента за АДСИЦ на Основен пазар, която отбеляза увеличение от 17,91% или 117,6 милиона лева, а най-голям ръст в абсолютен размер имаше в капитализацията на сегмента за акции на Алтернативен пазар, която отбеляза ръст от 780 милиона лева или 4,28%. (Таблица 9).

Таблица 8: Пазарна капитализация по видове инструменти и общо (сравнение)

|  |  |  |  |  |
| --- | --- | --- | --- | --- |
|  | Капитализация | (BGN) | сравнение | |
| Сегмент/пазар | 30.06.2019 | 30.06.2020 | % | Абсолютна стойност |
| Пазари на акции без АДСИЦ | 26 436 185 887 | 26 449 184 419 | 0.05% | 12 998 532 |
| Пазар на АДСИЦ | 1 159 837 117 | 1 261 135 946 | 8.73% | 101 298 829 |
| **Обща пазарна капитализация** | **27 596 023 004** | **27 710 320 365** | **0.41%** | **114 297 361** |

Таблица 9: Пазарна капитализация по пазарни сегменти (сравнение)

|  |  |  |  |  |  |
| --- | --- | --- | --- | --- | --- |
|  |  | Капитализация | (BGN) | сравнение | |
| Пазарен сегмент | пазар | 30.06.2019 | 30.06.2020 | % | Абсолютна стойност |
| Сегмент акции Premium | BSE | 1 831 648 639 | 1 314 302 333 | -28.24% | -517 346 306 |
| Сегмент акции Standard | BSE | 6 377 198 983 | 6 127 526 929 | -3.92% | 249 672 055 |
| Сегмент АДСИЦ | BSE | 656 266 488 | 773 830 652 | 17.91% | 117 564 164 |
| Сегмент акции | BaSE | 18 227 338 265 | 19 007 355 157 | 4.28% | 780 016 892 |
| Сегмент АДСИЦ | BaSE | 503 570 628 | 487 305 294 | -3.23% | -16 265 335 |
|  |  | **27 596 023 004** | **27 710 320 365** | **0,41%** | **114 297 361** |

Таблица 10. Пазарна капитализация / Брутен вътрешен продукт

|  |  |  |  |  |
| --- | --- | --- | --- | --- |
|  | 31.12.2017 | 31.12.2018 | 30.06.2019 | 30.06.2020 |
| Пазарна капитализация (млн. лв.) | 23 620.97 | 26 765.34 | 27 596.02 | 27 710.32 |
| БВП (млн. лв.) \* | 98 631 | 107 987 | 115 728 | 118 669 |
| **Пазарна капитализация/ БВП** | **23.95%** | **24.79%** | **23.85%** | **23.35%** |

\* БВП за текущия период е по оценка на БНБ към датата на публикуване на този доклад. За останалите периоди БВП е по окончателни данни за съответната година.

1. Индекси на Българска фондова борса

В края на първото шестмесечие бе отбелязано намаление в стойността на всички индекси на БФБ спрямо началото на периода, с изключение на BGREIT. Както се вижда от графиките по-долу, движението в стойностите на индексите бе сходно, само изменението на BGREIT е с различна форма, което се дължи на типа дружества, съставляващи индекса.

Най-голям в процентно отношение бе спадът от 20,24% в стойността на SOFIX (114,99 пункта), с 13.71% (15,36 пункта) спадна стойността на BGBX40, BGTR30 се понижи с 9,93% (51,47 пункта). Единствено BGREIT отбеляза ръст от 1,11% или 1,45 пункта.

|  |  |
| --- | --- |
| **SOFIX H1 ‘20** | **BGTR30 H1 ‘20** |
|  |  |

|  |  |
| --- | --- |
| **BGBX40 H1 ‘20** | **BGREIT H1 ‘20** |
|  |  |

1. Приватизация през Борсата

През първото шестмесечие няма регистрирани емисии на сегмент за приватизация.

1. Основни дейности и събития през отчетното шестмесечие на 2020 г.
   1. БФБ отличи посредниците с най-добри резултати през 2019 година

На 14.01.2019 г. Българска фондова борса отличи инвестиционните посредници, постигнали най-високи резултати през 2019 г. Броят на сделките на регулиран пазар за изминалата година е 44 167 и отбелязва спад от 19% спрямо 2018 г. На 333 573 998 лв. възлиза оборотът на БФБ през 2019 г. като това е с 39% по-малко в сравнение с предишната година.

Въпреки отчетените спадове по определени показатели, налице е тенденция за нарастване на набрания капитал чрез Борсата, като през 2019 г. компаниите са набрали финансиране в размер 329 798 641 лв., което е над два пъти повече спрямо предишната година.

На церемонията, която се провежда за 19-ти път в историята на Фондовата борса, бяха присъдени следните награди:

За инвестиционен посредник, сключил най-много сделки на БФБ през 2019 г.:

1-во място: Карол АД

2-ро място: Елана Трейдинг АД

3-то място: БенчМарк Финанс АД

За инвестиционен посредник, реализирал най-висок оборот на БФБ през 2019 г.:

1-во място: Aвал ИН АД

2-ро място: Интеркапитал Маркетс АД

3-то място: Евро - Финанс АД

Доверие Обединен Холдинг АД получи наградата за емитент с най-голям принос за развитието на капиталовия пазар през изминалата година.

Отличията за медии с най-голям и сериозен принос при популяризирането на капиталовия пазар през 2019 г. бяха присъдени на Investor.bg и Infostock.bg.

* 1. Стартира търговията с дялове от първия „къс” индексен фонд на БФБ

На 15 януари 2020 г. започна търговията с дялове от Националния договорен фонд Expat Bulgaria Short SOFIX на Българска фондова борса. Фондът е създаден от управляващото дружество „Експат Асет Мениджмънт” ЕАД и следва обратното движение на индекса SOFIX, калкулиран от „БФБ”. Борсовият му код е BGXS. Фондът се търгува в Сегмент борсово търгувани продукти на Основния пазар BSE на „БФБ”.

„Стартът на търговията с първия „къс“ индексен фонд е знаково събитие за българския капиталов пазар в началото на 2020 г., не само защото това е първия фонд с обратна инвестиционна стратегия, но и защото продуктовото разнообразие е предпоставка за засилване на инвестиционния интерес към пазарите на БФБ”, каза доц. д-р Маню Моравенов, Изп. директор на БФБ, при откриване на церемонията.

Номиналната стойност на един дял от фонда е 1 лев. Вид на дяловете: безналични, поименни, свободно прехвърляеми. Маркет-мейкър на емисията е инвестиционният посредник БенчМарк Финанс АД. Максималният размер на отклонението в процент между котировките “купува“ и „продава“ (спред) е 5%. Минимална стойност на котировката в парично изражение към момента на въвеждането й е 2 500 лв.

Управляващото дружество „Експат Асет Мениджмънт” ЕАД създаде и първия борсово търгуван фонд - Expat Bulgaria SOFIX UCIT ETF, чиито дялове се търгуват успешно вече четири години на Българска фондова борса.

* 1. Приемане на нови съветници на пазар BEAM

На проведено заседание на Комитета по управление при Българска фондова борса АД по Протокол № 05/07.01.2020 г. е взето следното решение:

Във връзка с подадено заявление по чл. 4, ал. 1 от Правилата за дейността на Съветниците на Пазар за растеж на МСП BEAM, Комитетът по управление към БФБ АД, на основание чл. 6, ал. 4 от същите, предоставя на Адвокатско дружество Гюров и Ризов статут на Съветник на пазар BEAM, считано от датата на влизане в сила на договора между Съветника и Борсата.

На проведено заседание на Комитета по управление на пазар BEAM при Българска фондова борса АД по Протокол № 06/18.03.2020 г. е взето следното решение:

Във връзка с подадено заявление по чл. 4, ал. 1 от Правилата за дейността на Съветниците на Пазар за растеж на МСП BEAM, Комитетът по управление към БФБ АД, на основание чл. 6, ал. 4 от същите, предоставя на ИП Карол АД статут на Съветник на пазар BEAM, считано от датата на влизане в сила на договора между Съветника и Борсата.

* 1. БФБ организира представяне на резултатите на дружеството за четвъртото тримесечие на 2019 г.

Българска фондова борса АД организира на 29 Януари 2020 в 13:30 ч. представяне на резултатите на дружеството за четвъртото тримесечие на 2019 година. Настоящи инвеститори и заинтересовани страни се запознаха с финансовото състояние на борсата за посочения период и имаха възможност да отправят своите въпроси, свързани с презентираната информация, към ръководството на компанията.

Представянето беше под формата на уебинар и се осъществи на английски език. Информацията бе поднесена от Маню Моравенов, изпълнителен директор и Снежана Йотинска, директор за връзки с инвеститорите. Запис на уебинара е на разположение в Youtube канала на БФБ.

* 1. Промяна в индексите, изчислявани от БФБ

На проведено заседание на Съвета на директорите на БФБ АД по Протокол № 10 от 09.03.2020 г., са взети следните решения:

II. Преразглеждане на базата на BGBX 40

На основание чл. 15, т. 4 от Правилата за изчисляване на индекси на БФБ във връзка с т. 15 от Приложение № 2 (Методология за изчисляване на BGBX 40), Съветът на директорите изключва следните три емисии акции от базата на индекса BGBX 40:

6N3 Холдинг Нов Век АД-София;

6S4 Северкооп Гъмза Холдинг АД-София; и

BPY Браво Пропърти Фонд АДСИЦ-София

и добавя следните три емисии акции в базата на индекса BGBX 40:

5AX Актив Пропъртис АДСИЦ-Пловдив;

1VX Велграф Асет Мениджмънт АД-София; и

6R2 Родна Земя Холдинг АД-Добрич

III. Преразглеждане на базата на BG REIT

На основание чл. 15, т. 4 от Правилата за изчисляване на индекси на БФБ във връзка с т. 12 от Приложение № 3 (Методология за изчисляване на BG REIT), Съветът на директорите не извършва промени в базата на индекса BG REIT.

IV. Преразглеждане на базата на BG TR30

На основание чл. 15, т. 4 от Правилата за изчисляване на индекси на БФБ във връзка с т.17 от Приложение № 4 (Методология за изчисляване на BG TR30), Съветът на директорите изключва следните шест емисии акции от базата на индекса BG TR30:

4HS Холдинг Света София АД-София;

4IN Инвестор.БГ АД-София;

6N3 Холдинг Нов Век АД-София;

6S4 Северкооп Гъмза Холдинг АД-София;

94G 235 Холдингс АД-София; и

EHN Синтетика АД-София

и добавя следните шест емисии акции в базата на индекса BG TR30:

6R2 Родна Земя Холдинг АД-Добрич;

58E Химснаб България АД-София;

0SP Спиди АД-София;

5AX Актив Пропъртис АДСИЦ-Пловдив;

4I8 Индустриален Капитал Холдинг АД-София; и

5CQ Кепитъл Мениджмънт АДСИЦ-София.

Решенията за промяна в базите на индексите влизат в сила, считано от 23 март 2020 г.

* 1. Информация относно представяне на финансови отчети на БФБ в рамките на удължените срокове

Във връзка със съобщение на КФН от 27.03.2020 г., публикувано на интернет страницата на регулатора, относно представяне на финансовите отчети от емитентите в рамките на удължените срокове и оповествяване на прогнозна дата за публикуване на финансовите отчети и причините за това, на 30.03.2020 г. БФБ уведоми КФН и обществеността за следното:

* прогнозната дата за представяне на Одитирания годишен финансов отчет на „Българска фондова борса“ АД за 2019 г., на индивидуална и консолидирана основа е съответно - 30.04.2020 г. и 20.05.2020 г. ;
* прогнозната дата за представяне на междинен финансов отчет на дружеството за първо тримесечие на 2020 г., на индивидуална и консолидирана основа е съответно - 29.05.2020 г. и 26.06.2020 г.

Причините за промяна в срока за публикуване на финансовите отчети са свързани с обявеното от Народното събрание от 13.03.2020 г. извънредно положение в страната и приетия в тази връзка Закон за мерките и действията по време на извънредното положение, обнародван в Държавен вестник, брой 28 от 24.03.2020 г.

* 1. БФБ и Българската стартъп асоциация с инициатива за подкрепа на стартъпи

На 16 април 2020 г., БФБ заедно с Българската стартъп асоциация (BESCO) стартираха инициатива в подкрепа на стартъпи, които предлагат продукти или услуги с потенциален принос в ограничаване на негативното въздействие на пандемията от COVID–19. Целта на инициативата #fightCOVID19 е да популяризира благородната мисия на тези компании, като насочи вниманието към специфичните им проекти. Стартъпите, част от инициативата към момента са: Micar Innovation, Naicoms и Tiger Technology като предстои постепенно да бъдат включвани и други.

Можете да се запознаете с проектите им чрез уеб сайта: [http://covid19.x3analytics.com](http://covid19.x3analytics.com/)

* 1. Създаване на две нови дружества съвместно с Централен депозитар

На 21 април 2020 г. Българска фондова борса АД и Централен депозитар АД учредиха „Клиър Екс” АД (Clear EX) с капитал 100 х. лв. Предметът на дейност на „Клиър Екс” АД е извършване на услуги като клирингова къща, във връзка със сделки с електрическа енергия, природен газ и стоки, сключени на организиран пазар, както и други дейности разрешени от закона. Капиталът на дружеството е 100 х.лв., разпределен в 100 000 броя безналични поименни акции с право на глас и с номинална стойност 1 (един) лев. Участията в капитала на дружеството от страна на ЦД АД и БФБ АД са съответно 60% и 40%.

На 21 април 2020 г. Българска фондова борса АД и Централен депозитар АД учредиха „БД КОНСУЛТ” ООД. Предметът на дейност на „БД КОНСУЛТ” ООД включва административно, финансово и деловодно обслужване, както и други дейности разрешени от закона. Капиталът на дружеството е 5 х.лв., разпределен в 5 000 дяла с номинална стойност 1 (един) лев. Участията в капитала на дружеството от страна на ЦД АД и БФБ АД са съответно 50% и 50%.

* 1. Дебют на Илевън Кепитал на БФБ

След успешно проведено първично публично предлагане (IPO), в резултат на което „Илевън Кепитъл” АД набра над 2.1 милиона лева, на 22 април, дружеството дебютира на БФБ. Размерът на капитала на „Илевън Кепитъл” АД е 2 301 528 лева, разпределен в съответния брой акции, като всяка е с номинална стойност 1 /един/ лев. Книжата на дружеството се търгуват на Основен пазар на БФБ, Сегмент Standard под борсов код 11C. Маркет-мейкър на емисията е инвестиционният посредник „Карол”. „Листването на „Илевън Кепитъл” е исторически момент поради факта, че това е първoто дружество на БФБ, специализирано в рисковите инвестиции, както и заради това, че се случва във време на пандемия” – каза Маню Моравенов, Изп. директор на БФБ.

* 1. Четири от компаниите-сини чипове на БФБ са избрани за участие в Програма за покритие с анализи на Европейската банка за възстановяване и развитие (ЕБВР)

На 21 май 2020 г., четири от компаниите-сини чипове на Българска фондова борса бяха избрани за участие в Програма за покритие с анализи на Европейската банка за възстановяване и развитие (ЕБВР). Компаниите са: Градус, Монбат, Сирма Груп Холдинг и Софарма. Те ще бъдат част от Програмата, която има за цел да увеличи публичния достъп до инвестиционни анализи на акции на компании в България, Хърватия, Северна Македония, Румъния, Сърбия и Словения. Общо 17 компании, листнати на фондовите борси от шестте страни, са избрани за Програмата на база на специфични критерии, разработени от консултанта на ЕБВР по проекта - WOOD & Company.

„Ние вярваме в потенциала на публичните компании и се радваме, че четири от сините ни чипове ще бъдат част от тази важна инициатива на банката. Това е много добра възможност за по-голяма видимост, привличане на инвеститори и развитие на европейски бизнес хоризонти за динамичните и амбициозни български фирми“, сподели доц. д-р Маню Моравенов, изпълнителен директор на БФБ по време на официалния онлайн старт на Програмата.

Програмата се реализира от WOOD & Company - инвестиционна банка, специализирана в развиващите се пазари. Tя е напълно съобразена с целите на Плана за действие на Съюза за капиталови пазари на Европейската комисия, който конкретно споменава подобряването на достъпа до финансиране, включително рисков капитал, по-специално за МСП като една от петте приоритетни области.

Всички доклади ще бъдат безплатни и публично достъпни на новосъздадения уебсайт на [Аналитичния Хъб](https://listed-sme.com/en-GB).

* 1. Българска фондова борса прекрати членството си в Националната комисия по корпоративно управление (НККУ)

На 29 май 2020 г. БФБ прекрати членството си в НККУ. Независимо, че напуска НККУ, БФБ ще продължи да работи активно за насърчаване прилагането на добрите практики за корпоративно управление сред публичните компании, да следва Националния кодекс и да изчислява индекса за корпоративно управление CGIX (Corporate Governance IndeX).

* 1. Прекратяване на членство на ИП ФК Евър АД

На проведено заседание на Съвета на директорите на БФБ АД по Протокол № 32/04.06.2020 г. е взето следното решение: На основание чл. 24, ал. 1, т. 4 от Част II Правила за членство от Правилника за дейността на Борсата, Съветът на директорите на БФБ АД прекратява членството на ИП ФК Евър АД, считано от 05.06.2020 г.

* 1. БФБ организира представяне на резултатите на дружеството за първото тримесечие на 2020 г.

Българска фондова борса АД организира на 5 юни 2020 в 13:30 ч. представяне на резултатите на дружеството за първото тримесечие на 2020 година. Настоящи инвеститори и заинтересовани страни се запознаха с финансовото състояние на борсата за посочения период и имаха възможност да отправят своите въпроси, свързани с презентираната информация, към ръководството на компанията.

Представянето беше под формата на уебинар и се осъществи на английски език. Информацията бе поднесена от Маню Моравенов, изпълнителен директор и Снежана Йотинска, директор за връзки с инвеститорите. Запис на уебинара е на разположение в Youtube канала на БФБ.

* 1. Листване на Телелинк Бизнес Сървисис Груп АД на Българска фондова борса

На 8 юни 2020 г. започна Търговията с акции на Телелинк Бизнес Сървисис Груп АД (ТБС Груп) на Българска фондова борса. На първия транш за продажба бяха предложени 7 % от ценните книжа на дружеството на минимална цена от 7.60 лв. за акция. Размерът на емисията на ТБС Груп е 12 500 000 лв., разпределен в съответния брой акции, като всяка е с номинална стойност 1 лев. Книжата на ТБС Груп се търгуват на Основен пазар на БФБ, Сегмент Standard под борсов код TBS. Маркет-мейкър на емисията е инвестиционният посредник Елана Трейдинг.

„Листването на ТБС Груп е знаково за българския капиталов пазар, тъй като това е втората водеща високотехнологична компания, която става публична през последните пет години. IT секторът отбелязва растеж, перспективен е и има сериозен капацитет да се превърне в двигател на възстановяването на икономиката на страната ни след пандемията“, сподели доц. д-р Маню Моравенов, изпълнителен директор на БФБ.

* 1. Българска фондова борса с лиценз за администратор на бенчмаркове

На 16 юни 2020 г. БФБ получи лиценз и е регистрирана от Комисията за финансов надзор (КФН) като администратор на бенчмаркове за целите на финансови инструменти и финансови договори или за измерване на резултатите на инвестиционни фондове по изискванията на Регламент (ЕС) 2016/1011. Така БФБ стана част от семейството на европейските администратори на бенчмаркове, сред които са и фондовите борси в Австрия, Германия, Гърция, Ирландия, Словения, Унгария и Хърватия, както и групите на NASDAQ и Euronext.

Целта на лицензирането и регистрацията на администраторите на бенчмаркове в ЕС е унифицирането на изискванията към тях относно гарантиране точността, стабилността и достоверността в процеса на определяне на индексите, както и елиминирането на възможности за грешки, манипулации и конфликт на интереси. Това предпоставя правилното функциониране и подобряването на условията на вътрешния капиталов пазар, защитава потребителите и инвеститорите, и е от висока важност за трансграничните сделки в Съюза.

„Лицензирането за администратор на бенчмаркове е важен изпит, който БФБ издържа успешно. Това постижение ни дава самочувствие и затвърждава авторитета ни в страната и Европа. Най-важното, това е гаранция за всички играчи на капиталовия пазар, че Борсата е надежден, прозрачен и доверен техен партньор“, отбеляза доц. д-р Маню Моравенов, изпълнителен директор на БФБ.

* 1. Проведе се шестото издание на инициативата „Ден за акции”

На 25 юни се проведе шестото издание на инициативата „Ден за акции“. Тя се организира от Българска фондова борса и Централен депозитар. 18 инвестиционни посредници и банки партнираха на инициативата тази година. В този ден физическите лица търгуват с акции без такси и комисионни към борсата, Централен депозитар и партньорите, участващи в „Деня за акции“. „Денят за акции“ има за цел да стимулира активното участие на индивидуалните инвеститори на капиталовия пазар, да подобри инвестиционната култура и увеличи знанието за финансовите инструменти в България.

В „деня на акции” бяха прехвърлени книжа за 827 325 лв. и към 16 ч. и бяха сключени над 670 броя сделки, което е три пъти повече от средното на ден за последния месец. „Денят за акции“ предизвика голям интерес и резултатите от него са много добри на фона на цялостната ситуация. Убедени сме, че такива инициативи катализират активността на индивидуалните инвеститори и като цяло подобряват инвестиционната култура в страната ни. Ще продължим да работим активно в тази посока“, каза  доц. д-р Маню Моравенов, изпълнителен директор на БФБ.

* 1. Публикуван бе инвестиционния анализ на Градус АД

На 30 юни 2020 г. бе публикуван инвестиционния анализ на Градус АД. Той е първият анализ на българска компания изготвен от консултантската компания WOOD & Company по Програмата за покритие с анализи на Европейската банка за възстановяване и развитие (ЕБВР), чийто партньор е Българска фондова борса. Докладът е 28 страници, дава пълна картина на бизнеса и потенциала на компанията и цели да информира глобалната инвестиционна общност за възможностите за успешни вложения в Градус. Анализът е на английски език и може да бъде безплатно изтеглен от специално създадения за Програмата Аналитичен Хъб на следния линк: <https://listed-sme.com/en-GB/report>

* 1. Търговия със собствени акции на Борсата

|  |
| --- |
| Графика 6а: Движение на цената и оборот с акциите на „БФБ“ АД през периода (по сесии) и сравнение |
|  |

Търговията със собствени акции на „Българска фондова борса“ АД (борсов код BSO) бе с висока активност, като средната цена през шестмесечието беше 4,449 лв. за акция. Цената в края на шестмесечието се понижи спрямо тази в началото с 0,340 лв. за акция или 7,02% (от 4,84 лева за акция цена на затваряне на 31 декември до 4,500 лева за акция цена при затваряне на 30 юни). Минималната цена за периода беше 3,80 лева за акция, а максималната 5,10 лв. за акция. Общо бяха прехвърлени 67 973 лота в 217 сделки, а оборотът бе 310 301 лв., което в сравнение с прехвърлените през втората половина на 2019 година 81 288 лота в 181 сделки и оборот от 404 580 лв. представлява спад в прехвърления обем с 16.38%, намаление в оборота с 23.3% и ръст на броя сделки от 19,9%. Търговия имаше в 58 от общо 121 сесии за периода.

|  |
| --- |
| Графика 6б: Движение на цената и оборота с акциите на „БФБ“ АД през периода (сделка по сделка) |
|  |

Таблица 11А показва сравнение с показателите за предходното второ полугодие на 2019 г. При сравнение на двете шестмесечия се забелязва намаление във всички показатели на търговията през месеците март, май и юни спрямо съответния месец на предходното полугодие. През месеците януари, февруари и април показателите отчитат ръст като най-висок е той през месец февруари 2020 г.

Таблица 11Б показва сравнение по месеци спрямо предходния месец. Оборотът през отчетния период на 2020 г. намалява, но прави впечатление големият ръст през месеците януари и юни спрямо съответния предходен месец.

Таблица 11А: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на H2 '19 | Оборот (лева) | % промяна спрямо съответния месец на H2 '19 | Брой сделки | % промяна спрямо съответния месец на H2 '19 |
| юли '19 | 12 991 |  | 69 145 |  | 36 |  |
| август '19 | 6 206 |  | 31 876 |  | 21 |  |
| септември '19 | 16 477 |  | 84 019 |  | 17 |  |
| октомври '19 | 3 676 |  | 18 479 |  | 9 |  |
| ноември '19 | 28 037 |  | 136 262 |  | 56 |  |
| декември '19 | 13 901 |  | 64 799 |  | 42 |  |
| януари '20 | 17 492 | 34.65% | 84 625 | 22.39% | 32 | -11.11% |
| февруари '20 | 19 497 | 214.16% | 91 938 | 188.42% | 52 | 147.62% |
| март '20 | 13 133 | -20.29% | 53 452 | -36.38% | 65 | 282.35% |
| април '20 | 3 961 | 7.75% | 17 103 | -7.45% | 24 | 166.67% |
| май '20 | 400 | -98.57% | 1 787 | -98.69% | 3 | -94.64% |
| юни '20 | 13 490 | -2.96% | 61 396 | -5.25% | 41 | -2.38% |

Таблица 11Б: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот (лева) | % промяна спрямо предходния месец | Брой сделки | % промяна спрямо предходния месец |
| юли '19 | 12 991 |  | 69 145 |  | 36 |  |
| август '19 | 6 206 | -52.23% | 31 876 | -53.90% | 21 | -41.67% |
| септември '19 | 16 477 | 165.50% | 84 019 | 163.58% | 17 | -19.05% |
| октомври '19 | 3 676 | -77.69% | 18 479 | -78.01% | 9 | -47.06% |
| ноември '19 | 28 037 | 662.70% | 136 262 | 637.39% | 56 | 522.22% |
| декември '19 | 13 901 | -50.42% | 64 799 | -52.45% | 42 | -25.00% |
| януари '20 | 17 492 | 25.83% | 84 625 | 30.60% | 32 | -23.81% |
| февруари '20 | 19 497 | 11.46% | 91 938 | 8.64% | 52 | 62.50% |
| март '20 | 13 133 | -32.64% | 53 452 | -41.86% | 65 | 25.00% |
| април '20 | 3 961 | -69.84% | 17 103 | -68.00% | 24 | -63.08% |
| май '20 | 400 | -89.90% | 1 787 | -89.55% | 3 | -87.50% |
| юни '20 | 13 490 | 3272.50% | 61 396 | 3335.70% | 41 | 1 266.67% |

* 1. Индекс CGIX

|  |  |
| --- | --- |
|  | Стойността на индекса CGIX се понижи от 141,44 до 106,45 пункта през шестмесечието, което представлява спад от 34,99 пункта или 24,74%. Както се вижда и от графиката, полугодието започна с възходящото движение, последвано от дълъг период на спад, започнал от средата на януари и продължил почти до края на март. През втората половина на периода имаше кратки повишения, съпроводени от нови спадове. Най-ниската стойност на CGIX през шестмесечието от 97,51 пункта беше на 19 март, а най-високата бе на 16 януари и достигна 146,06 пункта. |

* 1. Корпоративно управление

Във връзка със законовите задължения на Българска фондова борса в качеството й на публично дружество, през първото шестмесечие на 2020 година Борсата оповести пред публичността и изпрати в Комисията за финансов надзор следната информация:

* 28.01.2020 г - Тримесечен отчет за четвърто тримесечие на 2019 г.;
* 28.02.2020 г. - Тримесечен консолидиран отчет за четвърто тримесечие на 2019 г.;
* 30.03.2020 г. - [Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета](javascript:showNews('3',136798);)
* 03.04.2020 г. - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 15.04.2020 г. - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 30.04.2020 г. - Годишен отчет за 2019 г.;
* 26.05.2020 г. - Годишен консолидиран отчет за 2019 г.;
* 29.05.2020 г. - Тримесечен отчет за първо тримесечие на 2020 г.;
* 26.06.2020 г. - Тримесечен консолидиран отчет за първо тримесечие на 2020 г.;
* 29.06.2020 г. - Публикация на поканата за свикване на общо събрание на акционерите;
* 29.06.2020 г. - Представяне на покана за свикване на общо събрание на акционерите и материали за общо събрание на акционерите;

Финансовите отчети на дружеството и новините бяха оповестени едновременно на български и английски език.

1. Информационни технологии

В края на първото тримесечие  на 2020 г. бе обновена основната интернет страница на БФБ  АД във връзка със стартирането на новия пазар **beam**. В реална среда бе даден достъп до променените секции.

Стартира в реална среда  новият сайт *beam.bse-sofia.bg*, на който ще бъдат представяни компании, търсещи финансиране и подкрепа за своите планове за развитие.

Към модула за докладване на извънборсови сделки стартира приложно-програмен интерфейс , чрез който абонатите ще могат да въвеждат автоматизирано информацията от докладите за търговия чрез директно свързване с използвания от тях приложен софтуер.

Отчетите за сделки, изпълнени поръчки и всички останали справки, предоставяни на инвестиционните посредници бяха прехвърлени на нова платформа, като беше дадена също така възможност за тяхното автоматично сваляне.

През първото тримесечие, представители на дирекция „Информационни технологии” участваха в среща между Българската и Московската Фондови Борси.

В края на второто тримесечие  на 2020 г. бе извършено обновяване на търговската платформа XETRA T7 , като всички участници декларираха готовност за преминаване на версия 8.1.

Стартира в реална среда  новият сайт [covid19.x3analytics.com/](http://covid19.x3analytics.com/), на който Българска фондова борса заедно с Българската стартъп асоциация (BESCO) стартира инициатива за популяризиране и подкрепа на стартъпи, търсещи решения в битката с пандемията и нуждаещи се от финансиране за тяхната дейност.

На заглавната страница на сайта на БФБ с избор „Десктоп Настройки” бе дадена възможност за подредба на най-предпочитаните рубрики. От там също може да се направи избор как да изглежда сайта като визия и цветове.

1. Международна дейност

* В периода 14-16 януари 2020 вископоставени представители на Московската фондова борса бяха на посещение в БФБ. По време на посещението бяха обсъдени теми от двустранен интерес. В резултат на визитата и проведените конструктивни разговори в началото на март беше подписан двустранен Меморандум за сътрудничество в областите: обмен на информация; обмен на професионален опит и експерти; проучване на нови инвестиционни и бизнес възможности и аналитична дейност;
* През първото тримесечие на 2020 г. БФБ сe включи активно в процесите по избирането и включването на листнати компании в Програмата за покритие с анализи на Европейската банка за възстановяване и развитие (ЕБВР). В резултат консултантът на ЕБВР - WООD & Company сключи меморандуми с пет блучип компании на БФБ за участие в Програмата. Очаква се WOOD да стартира проактивната аналитична работа по нея през второто тримесечие на 2020 г.;
* Представител на БФБ участва в работен семинар в началото на м. март във връзка с инициативата на Генерална дирекция за финансова стабилност, финансови услуги и съюз на капиталовите пазари (DG FISMA) към Европейската комисия за създаване на нова фамилия европейски борсови индекси под наименованието Capital market Union (CMU) Equity Market Index Family. На семинара бяха обсъдени възможностите, предизвикателствата и потенциалния интерес към структурирането на подобни индекси.
* На 26.05.2020 г. Маню Моравенов, изпълнителен директор на БФБ и Петър Кемалов, директор на дирекция „Корпоративно развитие“ взеха участие в ежегодното общо събрание на Федерацията на Европейските Фондови Борси (FESE), провело се в онлайн режим. На събранието бяха представени основните насоки в дейността на FESE, както и основните предизвикателства пред капиталовите пазари, през настоящата година.

1. Основни рискове и несигурности, пред които е изправена „Българска фондова борса“ АД

Като лицензиран пазарен оператор Българска фондова борса организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на Българска фондова борса урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;
2. средствата за контрол и управление на идентифицираните заплахи и рискове;
3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на Българска фондова борса. Правилата за управление на риска на БФБ документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на Българска фондова борса дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на Българска фондова борса** – други рискове, свързани с предлаганите услуги, неидентифицирани в правилата за управление на риска на БФБ.

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

Подробно описание на рисковете, характерни за дейността на Българска фондова борса, е представено в т. 4 „Рискови фактори” от регистрационния документ (стр. 12 – 24), представляващ Част І от одобрения от Комисията за финансов надзор проспект с решение № 816 – ПД/15.12.2010 г. за допускане на акциите на БФБ до търговия на регулиран пазар. Проспектът може да бъде намерен на интернет страницата на БФ Българска фондова борса в секция „Проспект на БФБ ”.

1. Акционерна структура на Българска фондова борса

Съгласно направена справка, към 30 юни 2020 г. акционерният състав на Борсата е концентриран в четири основни вида лица, както следва:

Таблица 12. Акционерна структура към 30.06.2020 г.

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50.05% |
| Инвестиционни посредници и търговски банки | 1 103 202 | 16.76% |
| Други юридически лица | 1 277 370 | 19.40% |
| Физически лица | 907 288 | 13.78% |
| **Общо** | **6 582 860** |  |
| От които чуждестранни акционери | 219 853 | 3.34% |

|  |
| --- |
| Графика 7: Акционерна структура на „Българска фондова борса“ АД към 30.06.2020 г. |
|  |

1. Членове на Българска фондова борса

През първото шестмесечие на 2020 г. има промяна в състава на членовете на Борсата и те намаляват с един. Така в края на отчетния период те са 47 (виж Таблица 13).

Таблица 13. Членове на БФБ към 30.06.2020 г.

|  |  |
| --- | --- |
| WOOD & Company Financial Services, a.s. | ИП "София Интернешънъл Секюритиз" АД |
| ИП "АБВ Инвестиции" ЕООД | ИП "Фаворит" АД |
| ИП "Авал ИН" АД | ИП "Фактори" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска консултантска компания-ИП" ЕАД | ИП "ЮГ Маркет" АД |
| ИП "БенчМарк Финанс" АД | ТБ "Алианц Банк България" АД |
| ИП "Булброкърс" ЕАД | ТБ "Банка ДСК" ЕАД |
| ИП "Варчев Финанс" ЕООД | ТБ "Българо-Американска Кредитна Банка" АД |
| ИП"МК Брокерс" АД (предх.име Д.И.С.Л. Секюритийс") | ТБ "Българска Банка за развитие" АД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" ЕАД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "Ти Би Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Ленно Глобъл Адвайзъри" EАД | ТБ "Централна Кооперативна Банка" АД |
| ИП "Първа Финансова Брокерска Къща" ЕООД | ТБ "Юробанк България" АД |
| ИП "Реал Финанс" АД |  |

1. Финансово състояние на Българска фондова борса

Финансовият отчет на Българска фондова борса АД е изготвен съгласно приетата счетоводна политика на БФБ и представя информация за финансовото й състояние и резултатите от дейността й.

* 1. Активи/пасиви

Сумата на активите на „Българска фондова борса“ АД към края на първото полугодие на 2020 г. e 13 183 хил. лв. и е с 1 649 хил. лв. (14%) по-висока от стойността им в края на 2019 г. Основната промяна се дължи на нарастване на стойността на позицията „Други вземания и предплатени разходи” на Текущите активи (ръст от 2 243 хил. лв.), където е отразено вземането от дъщерното дружество „Българска независима енергийна борса“ ЕАД, възникнало във връзка с начисления дивидент от дъщерната компания. Паричните средства и парични еквиваленти отбелязват спад от 527 хил. лв. или 34% спрямо края на 2019 г. Останалите позиции в актива се променят незначително. Към края на първото шестмесечие на 2020 година Борсата няма срочни депозити в банки.

По отношение на пасива, към края на 2019 година бе натрупана печалба в размер на 364 хиляди лева. Към края на текущия период натрупаната печалба е в размер на 2 143 хиляди лева, което представлява ръст от близо 490%. Натрупаната печалба на дружеството в края на шестмесечието се дължи основно на резултата от дейността през текущия период. В нея е отразен приходът от начисления дивидент от дъщерното дружество „БНЕБ“ ЕАД. Резервите се понижават с 47 хил. лв. спрямо края на 2019 г. и възлизат на 3 766 хил. лв.

Текущите задължения отбелязаха спад от 83 хил. лв. или 13%, а нетекущите останаха непроменени.

* 1. Приходи/разходи

По отношение на Приходите от основна дейност, Борсата реализира ръст спрямо същия период на 2019 г. от 52 хил. лв. или 6%, който се дължи главно на нарастване на приходите от Комисиони за сделки на Борсата (с 37 хил. лв. или 16%) и на приходите от Такси за информационно обслужване (с 14 хил. лв. или 6%). „Финансовите приходи“ нараснаха от 1 757 хил. лв. през първото шестмесечие на 2019 година до 2 242 хил. лв. заради отчетените в тях приходи от дивиденти и приходи от лихви по дългови ценни книжа. В „Други доходи от дейността” са отразени приходите от наеми в размер на 22 хил. лв. По останалите приходни пера има незначително в абсолютна стойност разнопосочно движение.

Към 30.06.2019 г. е реализирана загуба от оперативна дейност в размер на 243 хил. лв., а през текущия период оперативната загуба е на стойност 462 хил. лв. Загубата от оперативна дейност е в следствие на по-ниския ръст на приходите от основната дейност спрямо този на разходите и по-конкретно – по-ниски ръстове на приходите от Комисиони за сделки на Борсата и от Такси за информационно обслужване. Общият всеобхватен доход за периода се променя от 1 504 хиляди лева към 30 юни 2019 година до 1 732 хил. лв. в края на отчетния период.

По основните разходни пера има увеличение от 18% спрямо 30.06.2019 година. Нарастване с 68 хиляди лева или 14,7% има при „Разходи за външни услуги“, „Разходите за амортизации” нарастват с 66 хил. лв. или 173% , а „Разходите за персонала“ отчитат ръст от 16,5% или 98 хил. лева. Стойността на „Други разходи за дейността“ намалява с 44% или с 18 хил. лева. Промяната в останалите разходни пера е незначителна.

* 1. Финансов резултат

Към края на първото шестмесечие на 2019 г. нетният финансов резултат, реализиран от „Българска фондова борса“ АД е положителен в размер на 1 779 хил. лв., което се дължи главно на ръста на „Финансови приходи“.

* 1. Сделки със свързани лица

Общият размер на сделките със свързани лица през отчетния период е, както следва:

Таблица 14. Сделки със свързани лица

|  |  |  |  |
| --- | --- | --- | --- |
| **Продажби на свързани лица** | **Свързано лице** | **30.06.2020** | **30.06.2019** |
|  |  | **BGN ‘000** | **BGN ‘000** |
| Получен дивидент | БНЕБ ЕАД | 2 202 | 1 726 |
| Наем на офис | Сервиз финансови пазари ЕООД | 20 | 20 |
| Такса сделки, такса членство, такса интернет търговия | Бенчмарк Финанс АД | 22 | 11 |
| Такса сделки, такса членство, такса интернет търговия | Юробанк България АД | 3 | 4 |
| Информационно обслужване | Сервиз финансови пазари ЕООД | 1 | 1 |
| Такса поддържане на ЦК | Министерство на финансите | 2 | - |
| **Общо** |  | **2 250** | **1 762** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **30.06.2020** | **30.06.2019** |
|  |  | **BGN ‘000** | **BGN ‘000** |
| Деловодни услуги | Сервиз Финансови Пазари ЕООД | 18 | 18 |
| Такса членство | СИИ Линк Скопие | - | 8 |
| Информационно обслужване | Централен депозитар АД | 1 | 1 |
| Възнаграждения за оперириране с продукта Х3 | Сервиз Финансови Пазари ЕООД | 1 | 1 |
| **Общо** |  | **20** | **28** |

Разчети със свързани лица

Разчетните взаимоотношения със свързани лица включват вземания по продажби и към 30.06.2020 г. са в размер на 1 хил. лв. (30.06.2019 г: 2 хил. лв.). Неизплатеният дивидент от БНЕБ ЕАД е в размер на 2,202 хил.лева.

* 1. Основен доход на акция

Нетната печалба на една акция е изчислена на база на нетната печалба на „Българска фондова борса“ АД за периода и броя на обикновените акции през отчетния период.

Таблица 15. Доход на акция

|  |  |  |
| --- | --- | --- |
| Основен доход на акция | 2019 | 30.06.2020 |
| Средно претеглен брой акции | 6 582 860 | 6 582 860 |
| Загуба/печалба за годината (BGN’000) | 404 | 1 779 |
| Загуба/доход на акция (BGN) | 0,06 | 0,27 |